**Paskaidrojuma raksts**

**Rīgas domes 2025. gada \_\_. \_\_\_\_\_\_\_\_ saistošajiem noteikumiem Nr. RD-25-\_\_- sn**

**“Grozījumi Rīgas domes 2023.gada 30.augusta saistošajos noteikumos Nr. RD-23-235-sn “Rīgas valstspilsētas pašvaldības nolikums”**”

|  |
| --- |
| **1. Mērķi un nepieciešamības pamatojums, tostarp raksturojot iespējamās alternatīvas, kas neparedz tiesiskā regulējuma izstrādi.**  Rīgas domes saistošo noteikumu “Grozījumi Rīgas domes 2023.gada 30.augusta saistošajos noteikumos Nr. RD-23-235-sn “Rīgas valstspilsētas pašvaldības nolikums”” (turpmāk – Nolikums) izstrādes mērķis ir noteikt Rīgas domes priekšsēdētāja vietnieku skaitu un kompetenci, kā arī kārtību, kādā Rīgas domes priekšsēdētāja vietnieki aizvieto Rīgas domes priekšsēdētāju viņa prombūtnes laikā. Līdz šim Rīgas domes priekšsēdētājam bija divi vietnieki, bet Nolikums paredz, ka turpmāk Rīgas domes priekšsēdētājam būs trīs vietnieki. Ar Nolikumu tiek mainīts līdzšinējais vietnieku kompetenču sadalījums, kā arī paredzēta kompetence jaunajam, pēc skaita, trešajam Rīgas domes priekšsēdētāja vietniekam.  Pašvaldību likuma 13.panta otrajā daļā noteikts, ka pašvaldības domes priekšsēdētāja vietnieku skaitu nosaka pašvaldības nolikumā. Minētā likuma 17.panta ceturtajā daļā noteikts, ka domes priekšsēdētāja vietnieks aizvieto domes priekšsēdētāju viņa prombūtnes laikā pašvaldības nolikumā noteiktajā kārtībā un apjomā. Ja domes priekšsēdētājam ir vairāki vietnieki, šo vietnieku kompetenci, tostarp domes priekšsēdētāja aizvietošanas kārtību, nosaka pašvaldības nolikumā. Ņemot vērā minēto, nav citu alternatīvu kā vien attiecīgo jautājumu noteikšana pašvaldības nolikumā. |
| **2. Fiskālā ietekme uz pašvaldības budžetu, iekļaujot attiecīgus aprēķinus.**  2025.gadā finansējums trešā Rīgas domes priekšsēdētāja vietnieka un divu viņa biroja darbinieku atalgojumam tiks nodrošināts no Rīgas valstspilsētas pašvaldības budžeta programmas 01.01.00 “Rīgas valstspilsētas pašvaldības Centrālā administrācija un Rīgas valstspilsētas pašvaldības Finanšu departaments”  Palielinot Rīgas domes priekšsēdētāja vietnieku skaitu no diviem uz trim vietniekiem, Rīgas valstpilsētas pašvaldības 2026.gada budžetā nepieciešamais papildus izdevumu apjoms vietniekam un diviem viņa biroja darbiniekiem ir 167 218 *euro.* |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci (aktuālā situācija, prognozes tirgū un atbilstība brīvai un godīgai konkurencei).**  Nolikumam nav sociālās ietekmes, ietekmes uz vidi, iedzīvotāju veselību, uzņēmējdarbības vidi pašvaldības teritorijā vai konkurenci. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām.**  Nav ietekmes. Administratīvās procedūras netiek mainītas. |
| **5. Ietekme uz pašvaldības funkcijām un cilvēkresursiem.**  Nolikumā paredzēts, ka Rīgas domes priekšsēdētājam ir trīs vietnieki: Rīgas domes priekšsēdētāja vietnieks drošības, īpašumu, mājokļu un vides jautājumos; Rīgas domes priekšsēdētāja vietnieks izglītības, kultūras, sporta un ģimeņu politikas jautājumos; Rīgas domes priekšsēdētāja vietnieks pilsētas attīstības un Rīgas metropoles jautājumos.  Atbilstoši Nolikumam, pašvaldībā tiks izveidota jauna amata vieta – vēl viens, pēc skaita trešais Rīgas domes priekšsēdētāja vietnieks. Plānots, ka trešajam Rīgas domes priekšsēdētāja vietniekam būs birojs ar diviem darbiniekiem. |
| **6. Izpildes nodrošināšana**  Nolikuma izpildi nodrošinās izpildi nodrošinās pašvaldības administrācija. |
| **7. Prasību un izmaksu samērīgums pret ieguvumiem, ko sniedz mērķa sasniegšana.**  Nolikums ir atbilstošs iecerētā mērķa sasniegšanas nodrošināšanai. Izraudzītie līdzekļi ir leģitīmi un rīcība ir atbilstoša augstāka juridiskā spēka tiesību normām, proti Pašvaldību likuma 13. panta otrajai daļai un 17. panta ceturtajai daļai. |
| **8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija.**  Par nolikumu izstrādes gaitā nav veiktas konsultācijas ar privātpersonām un institūcijām.  Atbilstoši Pašvaldību likuma 46. panta trešajai daļai Nolikums un tam pievienotais paskaidrojuma raksts sabiedrības viedokļa noskaidrošanai no 2025. gada \_\_\_. jūnija līdz 2025. gada \_\_\_\_. jūnijam publicēts Rīgas valstspilsētas pašvaldības oficiālajā tīmekļvietnē [www.riga.lv](http://www.riga.lv). |

Rīgas domes priekšsēdētājs V. Ķirsis